runetrust/blame-folketinget-dk huggingface dataset:
Anne Baastrup (SF), 2001-05-23:
Da lov om tvangspsykiatrien blev vedtaget her i Folketinget, var der en voldsom diskussion i Folketingets Retsudvalg om, hvorvidt man skulle have udskrivningsplanerne, som det blev kaldt i første omgang, for alle, fordi der lå en diskrimination i, at der var nogle, der skulle have udskrivningsplaner, og nogle, der ikke skulle.
Jesper Petersen (SF), 2010-06-16:
Hvis jeg skal prøve at gå ind i det her lidt mærkelige billedsprog, der bliver forsøgt brugt af hr. Mads Rørvig, så er det noget med, at en bil skal på værksted, og til det vil jeg bare sige, at det jo er regeringen selv, der ved at have givet enorme ufinansierede skattelettelser har kørt den bil i smadder, så bilen skal på det værksted.
Ole Sohn (SF), 1999-04-15:
Jeg vil godt spørge ministeren, om det er i overensstemmelse med DIS-lovens intentioner, at man nu oplever, at det dansk-tyske statsejede rederi Scandlines nu ikke alene er gået ind under DIS-registret, men også er begyndt at benytte sig af at tage den ekstra gevinst, der ligger i at erstatte danske søfolk med udenlandske søfolk, sådan som det er ved at ske på Østersøen.
Kristian Hegaard (RV), 2020-01-10:
Det ærgrer mig, at forslagsstillerne ser mindre positivt på grundlovsdag og kalder det for en politisk dag, for det er vel netop at hylde vores historie, sådan som beslutningsforslaget lægger op til, at have en hel dag dedikeret til historien bag vores demokrati, som i høj grad er skabt på grundlovsdag.
Julie Skovsby (S), 2009-12-03:
Det, som er hovedforslaget i det her beslutningsforslag, er en national handlingsplan, hvor man laver en overordnet strategi; hvor man laver en samlet koordinering af alle de forskellige initiativer og tiltag, som der findes på det her område, og hvor man modtager bidrag fra civilsamfundet og fra alle de aktører, der er relevante.
Henrik Dahl (LA), 2019-04-03:
Når vores gode traditioner i den grad er værd at beskytte, er det jo så meget desto mere ærgerligt, at der er personer, organisationer og stater, der ikke har den mindste respekt for grundloven eller vores demokrati i det hele taget, og som adskillige gange er blevet taget i at udnytte vores liberale regler til at skabe skoler, der direkte vender sig mod vores liberale demokrati og vores liberale samfundsorden.
Bjarne Laustsen (S), 2018-11-28:
Der tegner sig jo et mønster, og kan ministeren benægte, at embedsmænd også har kontaktet lokale pressefolk for at spørge ind til den her sag, og kan han benægte, at også lokale menige medlemmer af Venstres folketingsgruppe på samme måde har sendt ting til redaktioner om, at de skulle være opmærksomme på den her sag?
Rasmus Nordqvist (ALT), 2019-12-18:
Og jeg kunne godt tænke mig høre finansministeren, om man er enig i, at der er behov for at se på en reel investering og en reel finansiering af de handlingsplaner, der kommer, og at vi også ser på skatter og afgifter i forhold til at lave noget handling i klimahandlingsplanerne.
Sophie Hæstorp Andersen (S), 2004-03-24:
Hvis man vælger at bruge fru Tove Videbæks fortolkning af, hvad et menneskeliv er - vi snakker her om fosteranlæg, der måske er 2-3 dage gamle - så vil jeg sige, at der går mange menneskeliv tabt i dagligdagen, som vi slet ikke kender til, gennem fortrydelsespiller, almindelig prævention eller naturens helt egen måde nogle gange at udstøde befrugtede æg eller fosteranlæg på, som vi slet ikke kender årsagen til. På den måde kan man sige, at det faktisk kun er 40 pct. af alle de æg, en kvinde har igennem sit liv, der overhovedet nogen sinde vil kunne blive befrugtet. Jeg synes, at man stadig væk skal huske på, at de her børn måske aldrig ville være blevet til noget i første omgang, men alligevel at der er et barn, der her bliver til noget, og det skal vi støtte og være glade for frem for alene at beskæftige os med de mange, der af naturlige eller unaturlige årsager går tabt rundtomkring i verden.
Erik Christensen (S), 2018-12-14:
Man kan jo sige, at hovedessensen i beslutningsforslaget og dermed arbejdsgruppens og Udvalget for Forretningsordenens indstilling kan opsummeres til, at der overordnet gives Europaudvalget og fagudvalgene og dermed Folketinget bedre mulighed for at udføre den kontrollerende funktion over for regeringen i EU-sager – med andre ord at give Europaudvalget og fagudvalgene og dermed Folketinget bedre mulighed for at være på omgangshøjde med regeringen i EU-sager.
Christine Antorini (S), 2018-02-23:
Der er dog nogle stykker, der efterlyser, om man har tænkt godt nok på, om der sker den sammenkobling, der skal ske, i forhold til eVejledning og UddannelsesGuiden på Undervisningsministeriets område, og det håber jeg at uddannelsesministeren har mulighed for måske at knytte nogle ord til, eller også kan vi tage det i udvalgsarbejdet om lovforslaget.
Steffen Larsen (LA), 2024-11-28:
De øvrige dele af antisemitismepakken og lignende, som vi har lavet, bl.a. også efter et stort pres fra Liberal Alliance – og jeg har også haft beslutningsforslag sidste år omkring netop at få lavet de her undersøgelser af at få udvidet omfanget den eksisterende antisemitismepakke – er vi fuldstændig indforstået med.
Pernille Blach Hansen (S), 2003-12-02:
Men jeg vil godt sige, at det, Udvalgene for Videnskabelig Uredelighed f.eks. sagde om Bjørn Lomborgs bog, altså at den blev kritiseret for ensidig udvælgelse af kilder, i hvert fald efter min opfattelse siger, at bogen ikke er god forskning.
Carina Christensen (KF), 2003-10-23:
I Det Konservative Folkeparti ser vi positivt på, at Danmark tilslutter sig den supplerende internationale fond for olieforureningsskader, ikke mindst fordi det indebærer, at skadelidte ved meget store olieforureningsuheld vil blive sikret bedre muligheder for fuld erstatning, og at udbetaling af erstatning kan ske hurtigere i de situationer, hvor der er risiko for en overskridelse af 1992-fondens grænser.
Ole Stavad (S), 2004-03-30:
Men vi har et fælles ansvar for, at det, der foregår i det her hus, som får betydning for en masse mennesker og en masse virksomheder, også bliver behandlet ordentligt, og det er såmænd den eneste interesse, Socialdemokratiet og en række andre partier her i Folketinget i Folketinget har haft i denne her sag.
Louise Frevert (DF), 2003-10-22:
Ministeren bedes i øvrigt også svare på, hvorfor det er rimeligt, at den forbruger, som modtager licensfinansierede kanaler via kabel-tv, skal betale to gange for dem, både via licensen og via Copy-Dan, medens forbrugeren, der modtager DR og TV 2 ad andre veje, kun betaler over licensen.
Marcus Knuth (KF), 2022-04-27:
Og det er, at rigtig, rigtig mange unge, især fra Libanon, Pakistan, Iran, Afghanistan osv., begår omfattende kriminalitet, kort efter at de har fået dansk statsborgerskab, fordi der er de her – ikke fasttrackordninger, men smuthulsveje, eller hvad man nu skal kalde det, til både permanent ophold og statsborgerskab, således at man på ret kort tid kan få først permanent ophold og derefter statsborgerskab, uden at der er blevet stillet særlig mange krav.
Peter Skaarup (DF), 2008-05-30:
Langt den største gruppe af de afviste asylansøgere - som efterhånden i øvrigt ikke er så stor, som den har været, fordi der er gjort meget på området - kommer fra Irak, og derfor er det, at vi, hvis vi endelig skal tale om at plage, gerne vil plage regeringen om, at den får sat det arbejde i gang, der fører hen til, at vi får den samme aftale, som Sverige har fået med Irak.
Zenia Stampe (RV), 2025-03-11:
Og der synes vi, at den her type tiltag, hvor man bliver nødt til at gå i behandling eller der er vilkår om uddannelse osv., er den helt rigtige vej at gå, hvis vi ikke kun skal søge retfærdighed i vores retssystem, men også sikre, at der kommer færre ofre.
Kim Valentin (V), 2024-05-30:
Jeg hører jo, at f.eks. Liberal Alliance vil lave en model, der hedder, at man vil sænke skatterne og øge arbejdsudbuddet – det er en anerkendt metode at gøre det på – og så vil man afskedige en masse offentligt ansatte for at finde nogle penge til at finansiere det her.
Peter Kofod (DF), 2019-04-12:
Jeg tror ikke, det er forkert at sige, at hver gang Retsudvalget er på besøg rundtomkring i politikredsene og taler med betjente, der dagligt arbejder med det her, og når spørgsmålet så går på, hvad vi kan gøre for at gøre deres arbejde nemmere, så er det meget ofte, måske altid, at det her bliver bragt op som et tema, noget, som nogle efterspørger, fordi det vil kunne gøre arbejdet lidt nemmere eller lidt hurtigere eller lidt mere effektivt.
Kristian Thulesen Dahl (DF), 2021-03-03:
Det var jo skæbnens ironi, hvis vi ruller tiden tilbage til – ja, det var vel november 2019 – hvor jeg kan huske, at samtidig med at statsministeren på sin facebookprofil slog op, at de her fremmedkrigere, som hun skrev, ikke havde noget at gøre i Danmark, landede der så en i Københavns lufthavn.
Nicolai Wammen (S), 2003-11-19:
Derfor står vi i dag i en situation, hvor der står et meget stort spørgsmål tilbage: Er der overhovedet nogen saglig grund til, at regeringen og Dansk Folkeparti som en tyv om natten fjernede tilskuddet, eller var det blot et led i en studehandel, hvor pengene skulle gå op?
Ole Birk Olesen (LA), 2016-03-16:
De tre områder udgør størstedelen af det offentlige forbrug i kommunerne, og resultatet af Produktivitetskommissionens undersøgelse var, at der var et effektiviseringspotentiale på de tre områder, som udgør størstedelen af kommunernes forbrug på mindst 10 pct., alene hvis de kommuner, som ikke er så effektive, bliver lige så effektive til at drive sig selv som dem, der er mest effektive.
Mette Hjermind Dencker (DF), 2017-05-04:
Nu havde vi i går fornøjelsen af at have en høring i Landstingssalen, hvor jeg også fik talt med en del fra øerne, og der var efterfølgende et hyggeligt arrangement om aftenen også, og de er også meget opmærksomme på, at der da også med den her glædelige nyhed følger et ansvar for, at man er klar til turister hele året rundt, og så gør det forhåbentlig også, at der er mange flere mennesker, der ønsker at bosætte sig på øerne, så vi kan få knækket den kurve.
Maja Panduro (S), 2012-11-28:
For nogle af de unge mennesker er det at komme til tandlægen i tide en investering, og det kan godt være en investering, som man synes ikke giver så meget mening at skulle foretage, hvis man i forvejen har svært ved at få økonomien til at hænge sammen og i øvrigt tænker: Det går nok med de der tænder, for jeg er jo ung.
Henrik Svane (RV), 2000-02-10:
Der sniger sig netop også i forespørgslen en diskussion ind om de fremmede i vores land og påvirkningen fra de fremmede religioner, og derfor ville jeg spørge Dansk Folkepartis ordfører: Går Dansk Folkeparti fortsat ind for det, der står i grundloven, nemlig at vi i Danmark har religionsfrihed, eller ønsker Dansk Folkeparti at få ændret grundloven på det punkt?
Sikandar Siddique (UFG), 2021-05-20:
Da jeg var ude med det første forslag om, at sygedage, når man har smerter ved menstruation, ikke skal tælle som almindelige sygedage, så var der rigtig mange unge kvinder, der kontaktede mig og sagde: Hey, vil du ikke også stille forslag om, at det skal være gratis tilgængeligt.
Arne Melchior (CD), 2000-01-14:
Og så fortsætter i øvrigt redegørelsen på side 5 med følgende sætning, jeg citerer: »Der skal skabes bedre betingelser for de bilister, der har brug for bilen på en del af - men ikke nødvendigvis hele - turen.« Jeg vil gerne benytte det udtryk, denne formulering, til at sige, at det tilkommer altså ikke nogen myndighed at bestemme, hvem der har brug for bilen.
Susanne Eilersen (DF), 2019-03-19:
Kommunalbestyrelsen forpligtes til at fastsætte lokale mål for at øge søgningen til erhvervsuddannelserne, ligesom kommuner, hvor under 10 pct. søger en erhvervsuddannelse, forpligtes til at udarbejde en plan for, hvordan de vil sikre, at flere søger en uddannelse med svendebrev.
Helle Thorning-Schmidt (S), 2008-06-11:
Og ad den vej har vi forenet målsætninger og realiseret idealer, som for de fleste andre lande er en utopi: fri og lige adgang til uddannelse og sundhed, personlig frihed uden stor økonomisk ulighed, grøn vækst, stærk konkurrenceevne i det private erhvervsliv side om side med en offentlig sektor, der sikrer tryghed og nogle værdier for hele befolkningen.
Kristian Thulesen Dahl (DF), 2001-01-10:
Jeg har tidligere sagt, og det tror jeg også jeg vil sige nu, at det kan godt være, at man kan få Højesteret med på sådan en fortolkning, det kan godt være, man kan få vurderingen af det, men ud fra en ren politisk betragtning må statsministeren da medgive, at det betyder, at suverænitetsbegrebet reelt er tømt for indhold.
Dennis Flydtkjær (DD), 2023-05-09:
Vi havde jo et forslag for et par uger siden, også fra Enhedslisten, om partistøtte, altså en grænse for, hvor meget man må donere, brug af pengeklub og alt muligt andet, hvor regeringen faktisk var ret åben og sagde: Lad os indkalde til nogle drøftelser om det og prøve at finde et eller andet kompromis omkring nogle af de der regler, der har været.
Tove Videbæk (KD), 2004-03-30:
Jeg synes simpelt hen, at det er uanstændigt over for en familie at sige, at det kan bidrage til barnets overlevelse, såfremt nærværende lovforslag vedtages, når ministeren ved, at der i hele verdenshistorien kun er ét tilfælde, hvor det her er lykkedes.
Pernille Schnoor (S), 2016-03-16:
Mener ministeren, at det er værdigt i et velfærdssamfund som Danmark, at kommuner på grund af det nye kontanthjælpsloft vil blive nødt til at huse familier med børn i skurbyer, pavilloner, containere eller herberger, sådan som det kan blive tilfældet i Helsingør ifølge formanden for kommunens beskæftigelsesudvalg?
Per Clausen (EL), 2006-01-20:
Jeg vil gerne sige, at det ikke kun har vakt positiv opmærksomhed i den organisation, jeg er valgt til at repræsentere i Folketinget, men det tager man selvfølgelig også på sig. Vores udgangspunkt, og det vil sige, at det er Enhedslistens udgangspunkt, vil sådan set være, at vi skulle indføre det udmærkede princip, der hedder forureneren betaler, og hvis man gjorde det, så er vi sikker på, at der ville komme så mange ekstra indtægter fra de biler, der forurener meget, at det ville give gode muligheder for både at give de biler, der ikke forurener, kompensation og måske endda få en provenumæssig gevinst.
Nick Hækkerup (S), 2014-04-08:
Og den anden er, at solarierne gøres så sikre som muligt, herunder gennem regler om, hvad det er for nogle grænseværdier, der må være for den stråling, som den, der bruger solariet, modtager: at der er visse uv-typer, som ikke længere skal anvendes, at der er krav til timer og timerfunktion, osv. Så jeg synes alt i alt, at balancen her er helt relevant, og at det er den rigtige måde, vi gør det på, og at vi har fået taget fat på et problem, som sundhedsmæssigt er markant og vigtigt, og som vi altså nu får håndteret.
Else Theill Sørensen (KF), 2004-03-31:
Vi har drøftet det mand og mand imellem og især også kvinde og kvinde imellem, og vi er altså kommet til det resultat, at vi vil stemme for L 188. Jeg har sagt det før, og jeg vil gentage, at selv om nogle kalder det et lille skridt på en glidebane, anser jeg det ikke for at være sådan.
Kim Behnke (FRI), 2000-05-11:
Altså hvis vi var i den situation, at socialministeren havde mistet hjemlen til at udbetale folkepension eller skatteministeren havde mistet muligheden for at opkræve indkomstskat - ja, det sidste kunne vi endda være fristet til at lade være med at give ham - så o.k., men i det her tilfælde, hvor det ene og alene er et spørgsmål om, at der er nogle kulturaftaler, som må vente, er det altså vores opfattelse, at så skal det her forslag ikke presses igennem Folketinget, inden vi skal holde vores sommerpause. Alternativt kan man jo i Folketinget vedtage at forlænge samlingen ud over den 26. maj 2000, det må man gerne gøre for vores skyld, men at fremsætte et forslag, som man så med det samme vil have til anden og tredje behandling, synes vi er forkert at gøre.
Ane Halsboe-Jørgensen (S), 2024-02-08:
Det er fuldstændig rigtigt, som jeg også tidligere har sagt meget klart, at vi kunne bakke op om det oprindelige forslag fra Kommissionen, og at vi er blandt dem, der presser på for en ambitiøs model i EU, men at vores mandat i Europaudvalget også er ret fleksibelt, altså at selv det, der nu er på bordet dernede, og som i en eller anden form er mindre ambitiøst end det, vi ellers har diskuteret, har Danmark også mandat til at vedtage, og det synes jeg egentlig er fornuftigt.
Frank Aaen (EL), 2011-01-19:
Vi sendte et brev til den daværende udenrigsminister om, at vi var utilfredse med det resultat eller rettere sagt med den måde, undersøgelsen var blevet gennemført på, og vi påpegede f.eks. det, jeg lige har nævnt, om, at en veldokumenteret fangetransport, der var passeret gennem dansk luftrum, burde man have undersøgt; at alle de andre konkrete påvisninger af, at fangefly var passeret gennem dansk luftrum, burde man have undersøgt; og at man burde have spurgt dem, der i andre lande lavede store undersøgelser i den her sag.
Jørgen Arbo-Bæhr (EL), 2012-12-13:
Jeg er jo en høflig ung mand, så derfor vil jeg godt sige tak for debatten, selv om jeg synes det er lidt bedrøveligt, at man heroppefra hører, at folk godt forstår, at der er adskillige tusind mennesker, som kommer til skade på arbejdet uden at få en erstatning på grund af 1-årsforældelsesfristen.
Peter Duetoft (CD), 1999-01-28:
Og dér tror jeg, jeg ved indledningen til denne her debat skal sige, at man godt kan se spøgelser. Og det fører mig så over til, hvad hr. også Keld Albrechtsen har været inde på: Når nu både statsministeren og hr. Jacob Buksti siger noget om EU, kan det da godt være, at vi skal diskutere § 20.
Troels Lund Poulsen (V), 2008-05-14:
Og jeg synes, at det forslag til vedtagelse, der er præsenteret af VKO og Ny Alliance, har et rigtigt afsæt, også fordi det kombinerer nogle af de ting, som oppositionen har ønsket, nemlig muligheden for, at man laver en evaluering af, hvordan det så rent faktisk går med de 37 anbefalinger, OECD er fremkommet med.
Morten Østergaard (RV), 2006-10-05:
Eller man kan vælge at sige herindefra, at vi bestemmer, at de penge skal presses ned i baglommen på de forældre, som statsministeren godt nok mener er ballademagere, men som altså går rundt og protesterer og siger: Vi vil have bedre kvalitet i daginstitutionerne, og hvis vi selv kunne vælge, ville vi ikke have den milliard kroner skubbet ned i baglommen.
Ole Løvig Simonsen (S), 1997-11-21:
Men jeg vil da gerne formidle min viden, og Boligministeriet er jo også involveret i den sag; det er jeg fuldkommen klar over, og derfor vil jeg da også sige, at det kan godt være, at det ikke var den måde, vi skulle gøre det på, men så gør vi det på en anden måde, og det kan vi selvfølgelig gøre ved at samarbejde med private virksomheder.
Anders Kronborg (S), 2023-04-27:
Så vil jeg gerne spørge ordføreren her til allersidst i de få sekunder, som jeg har tilbage: Ordføreren får det til at lyde, som om det er Socialdemokratiet med alene de 50 mandater, som vi har herinde, der kan gennemføre det, men vil ordføreren ikke anerkende, at der er en bred opbakning til det her lovforslag fra partier til højre, på midten og ude på venstrefløjen?
Line Barfod (EL), 2005-03-16:
I Enhedslisten ønsker vi at bevare patienternes ret til at klage og retten til at få en god og gedigen sagsbehandling, og vi er bange for, at det, når der sættes en fast standardtakst på en hvilken som helst klagesag, vil medføre en forringelse af kvaliteten af sagsbehandlingen.
Ole Sohn (SF), 2004-05-19:
, at det er rigtigt af De Radikale at sige, at der er et problem, som vi skal forsøge at løse, men jeg er ikke sikker på, at måden, som De Radikale har skruet forslaget sammen på, er den rette. Derfor vil jeg sige det på den måde, at vi er enige i ideen om at få undersøgt, hvordan vi imødegår den trussel, som Kommissionen kan blive, men vi er ikke enige i detaljerne i De Radikales forslag.
Maria Reumert Gjerding (EL), 2016-04-19:
Det sidste forslag her i vores natur- og biodiversitetspakke handler om skovene, og man kan, hvis man har fulgt den politiske debat i det sidste års tid, jo se, at der faktisk har været en stor grad af enighed – både i rød og blå blok – om, at her skal der sættes ind.
Jacob Jensen (V), 2010-02-11:
Og i de her økonomisk svære tider – ikke kun derfor, men også derfor – er det selvfølgelig afgørende, at vi fra Folketingets side og i øvrigt fra alle ansvarlige politikeres side kigger på, hvordan man får strakt de midler, der nu engang er til rådighed, længst muligt, simpelt hen af hensyn til at sikre, at den kvalitet i den offentlige service, som vi tilbyder vores borgere, bliver så god, som den overhovedet kan blive.
Majbrit Berlau (EL), 2006-02-28:
Man siger jo, at folk kan blive udsat for tvungen opfølgning, hvis de er til fare for sig selv eller andre, men sat på spidsen så er det jo spørgsmålet om, at hvis en borger har en somatisk lidelse, som vedkommende i værste tilfælde kan dø af, og nægter at modtage den behandling, som bliver ordineret eller foreslået af behandlerverdenen, skal vedkommende så også blive hentet af politiet og blive tvunget til at tage sin diabetesmedicin?
Søren Søndergaard (EL), 2001-03-14:
Jamen jeg forstår sådan set godt, at ministeren lægger lidt luft til statsministerens udtalelse, den var jo meget bombastisk, og det kan da godt være, at lovgivningen i Bhutan er noget mere stram end den, vi har i Danmark, så den er måske ikke verdens strammeste.
Jakob Sølvhøj (EL), 2021-03-12:
Alt i alt er det derfor rigtig fornuftigt, at forslagsstillerne allerede for nogle måneder siden, umiddelbart inden vi indgik en aftale i Folketinget, foreslog at skære kraftigt ned på årets eksamener i 3. g, og det har der også været bred enighed om, mellem Folketingets partier, at gøre.
Jann Sjursen (KRF), 2001-06-01:
Men det kan godt være, at vi så ikke altid orker debatten, som den former sig her i Folketingssalen, for den kredser jo typisk om de selv samme emner både ved første-, anden- og tredjebehandlingen, og derfor mener jeg ikke, at nogen med ret kan hævde, at demokratiske processer er blevet knægtet i forbindelse med den proces, der nu i dag fører frem til tredjebehandlingen og beslutningen om en dansk ratifikation af Nicetraktaten.
Christian Langballe (DF), 2015-11-05:
Det, det handler om, når man skal tildeles et dansk statsborgerskab – og det tildeles ikke fra ministeriets side, som jeg tror fru Ulla Sandbæk antydede, altså at det var sådan noget, som kunne tildeles administrativt, men det er faktisk Folketinget, der tildeler det, som det står foreskrevet i grundloven – er, at vi stiller nogle betingelser, nemlig at man accepterer den demokratiske ramme.
Rasmus Jarlov (KF), 2022-05-20:
Vi har et stort diplomatisk apparat, vi er vel forbundne på alle mulige måder, men samtidig er vi så små, så vi ikke provokerer en stormagt, og det betyder jo f.eks., at det, at Danmark er til stede i Grønland, ikke udgør en trussel mod Rusland, som det ville gøre, hvis det f.eks. var USA, der var til stede på Grønland i stedet for Danmark.
Christina Thorholm (RV), 2022-05-18:
Men det, jeg har lagt vægt på som problemstillinger, handler egentlig om, at kolonihaveforeningerne og kolonihavebevægelsen oplever et pres, også i forhold til at større byggerier bliver tilladt i kolonihaverne, altså helårslignende beboelse, hvad der hæver salgspriserne, hvilket fører til, at det, at det var en mulighed for de fleste at købe eller leje et kolonihavehus, bliver begrænset, og det synes vi er uhensigtsmæssigt.
Kirsten Brosbøl (S), 2010-05-20:
Og når jeg så kan læse i dagens Urban, at fru Sophie Løhde, Venstres SU-ordfører, mener, at den fastfrysning af SU'en, som regeringen nu lægger op til, svarer til en sixpack eller til en pakke cigaretter, må jeg simpelt hen sige, at man har en meget, meget virkelighedsfjern holdning til, hvordan livet som studerende er her i Danmark.
Kirsten Jacobsen (FP), 1998-11-03:
Og det skyldes, at Nordisk Råd jo efterhånden har udviklet sig til at være en parlamentarisk forsamling, som vil konkurrere med andre parlamentariske forsamlinger om at holde store internationale debatter i stedet for at beskæftige sig med det, som de gamle parlamentarikere besluttede i 1952, da de startede Nordisk Råd: at have et parlamentarisk forum, hvor man kunne debattere nordiske anliggender.